stanford-oval/wikipedia huggingface dataset:
Márathos (saari)

Márathoksen saarta, taustalla Arkoín saari.
| --- | --- |
Muut nimet:  Maráthi (Μαράθι)
Sijainti:  37°22′05″N, 26°43′31″E, Pátmos Kálymnos, Etelä-Egean saaret Kreikka
Saariryhmä:  Dodekanesia
Pinta-ala:  0,355 km²
| --- | --- |
Asukasluku:  5
Kieli:  kreikka
muokkaa - muokkaa wikitekstiä - muokkaa Wikidataa
Márathos (kreik. Μάραθος) eli Maráthi (Μαράθι) on Kreikan saari, joka kuuluu Dodekanesian saariryhmään. Saaren pinta-ala on 0,355 km² ja asukasluku 5 (vuonna 2011). Hallinnollisesti saari kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen. Saari on yksi Leipsoín pohjois- ja Pátmoksen koillispuolella sijaitsevista Arkoín saarista ja sijaitsee Arkoín pääsaaren lounaispuolella.
Wilsonin oireyhtymä

Wilsonin oireyhtymä eli käänteis-T3-oireyhtymä tai rT3-dominanssi on tila, jossa elimistö tuottaa tarpeettomasti enemmän trijodityroniinin eli T3-hormonin inaktiivista rT3-muotoa kuin biologisesti aktiivista muotoa.
Oireet

Käänteis-T3-oireyhtymä saattaa aiheuttaa voimakasta väsymystä ja uupumusta, jatkuvaa painonnousua, kroonista kipua, aineenvaihdunnan hidastumista, masennusta, ahdistusta ja/tai kaksisuuntaisen mielialahäiriön oireita tai muita tyypillisiä kilpirauhasen vajaatoiminnan oireita.
Syyt

Terveiden ihmisten maksa tuottaa kilpirauhashormonin varastomuodosta T4 yleensä enemmän aktiivista T3-hormonia kuin tehotonta rT3-hormonia. Voimakas stressi heikentää kuitenkin aktiivisen kilpirauhashormonin muodostumista siten, että tehotonta hormonia alkaa muodostua liikaa. Tätä pidetään suojamekanismina, jonka avulla elimistö hidastaa aineenvaihduntaansa.
Erään teoria mukaan liiallinen rT3-hormonin tuotanto saattaa jäädä päälle senkin jälkeen kun stressi on jo poistunut. Tällaista saattaa ilmetä esimerkiksi sen jälkeen, kun pitkään hometalossa asuneen potilaan oireet eivät väisty, vaikka hän on muuttanut puhtaisiin tiloihin. Riskiryhmässä ovat etenkin potilaat, jolla on geneettisestä polymorfismista johtuva 2-deiodinaasientsyymin toimintahäiriö. Kyseinen entsyymi säätelee tyroksiinin muuntumista trijodityroniiniksi.
Tutkimuksissa on havaittu myös, että insuliiniresistenssi, diabetes ja metabolinen oireyhtymää sekä ikääntyminen vähentävät tyroksiinin muuntumista T3:ksi ja lisäävät rT3:n määrää. Myös aliravitsemus ja rasvan vähäinen saanti lisäävät rT3:n määrää.
Hoito

Jotkut lääkärit ovat hoitaneet Wilsonin oireyhtymästä kärsiviä potilaita menestyksekkäästi niin sanotulla T3-monoterapialla eli antamalla potilaille pelkkää aktiivista kilpirauhashormonia (trijodityroniini). Toiset yhdistävät T3-monoterapiaan myös ravintolisiä ja ravitsemusneuvontaa.
Sosiaali- ja terveysalan lupa- ja valvontavirasto Valvira on rajoittanut potilaiden hoitoa T3-hormonilla kieltämällä seitsemää lääkäriä hoitamasta enää kilpirauhaspotilaita. Valvira on määrännyt kilpirauhaspotilaiden hoitamiskiellon jopa yhdelle kokeneelle sisätauteihin erikoistuneelle lääketieteen tohtorille. Lisäksi Valvira on kohdistanut muunlaisia rankaisutoimia yhteensä kahteenkymmeneen kilpirauhaspotilaita hoitavaan lääkäriin, vaikka yhdestäkään T3-hormonilla hoidetusta potilaasta ei ole tehty potilasvahinkoilmoitusta. Tuhannet potilaat ovat jääneet kiellon vuoksi ilman T3-lääkitystä.
Valvira on ilmoittanut julkisuudessa, ettei se ole kieltänyt T3-monoterapiaa, vaan ainoastaan monoterapian "liiallisen" käytön.
Diagnosointi

Wilsonin oireyhtymän diagnosointi tapahtuu vertailemalla T3-hormonin veripitoisuutta rT3:n pitoisuuteen.
Kritiikkiä

Sisätautilääkäri Pertti Mustajoen mukaan Wilsonin oireyhtymälle ei olisi olemassa "mitään lääketieteellisin tutkimuksin varmistettuja perusteita". Mustajoki on lisäksi varoittanut, että jos rT3-hormonin suuri määrä johtuu jostain yleissairaudesta, suurten T3-hormonimäärien antaminen saattaa olla jopa hengenvaarallista.
Liitännäissairaudet

ME-tautia sairastavilla esiintyy tavallista enemmän Wilsonin oireyhtymää ja on mahdollista, että Wilsonin oireyhtymä diagnosoidaan virheellisesti ME-taudiksi.
Los Alamosin piirikunta

Los Alamosin piirikunta (engl. Los Alamos County) on Yhdysvaltojen New Mexicon osavaltiossa sijaitseva piirikunta. Sen väkiluku oli 19 369 vuonna 2019. Piirikunnan hallintokeskus on Los Alamos. Piirikunta perustettiin vuonna 1949. Los Alamos National Laboratory sijaitsee piirikunnassa.
Aiheesta muualla

Kuvia tai muita tiedostoja aiheesta Los Alamosin piirikunta Wikimedia Commonsissa
Volvo Amazon

| Volvo Amazon |
| --- | --- |

Valmistustiedot
Valmistusmaa:   Belgia  Chile  Etelä-Afrikka  Kanada  Ruotsi
Valmistaja:  Volvo
Valmistusvuodet:  1956–1970
Muut nimet:  Volvo 121 Volvo 122 Volvo 123GT Volvo 131 Volvo 132 Volvo 133 Volvo 221 Volvo 222 Volvo 223 Volvo Canadian
Tuotantomäärä:  667 791 kpl
Korimalli:  2-ovinen sedan 4-ovinen sedan 5-ovinen farmari
Edeltäjä:  Volvo PV544
Seuraaja:  Volvo 140
Tekniset tiedot
Henkilöluku:  5
Iskutilavuus:  1,6–2,0 l
Teho:  60–118 hv
Vetotapa:  takaveto
Vaihteisto:  3-vaihteinen manuaali 4-vaihteinen manuaali 3-vaihteinen automaatti
Mitat
Pituus:  4 450 mm
Leveys:  1 620 mm
Volvo Amazon on Volvon vuosina 1956–1970 valmistama automalli. Lokakuun 1956 ja heinäkuun 1970 välillä Amazonin  eri malleja valmistettiin yhteensä 667 791 kappaletta. 3. heinäkuuta 1970 valmistettu viimeinen Volvo Amazon on esillä Volvon museossa Arendalissa Göteborgissa.
Korimallit

4-ovinen sedan, P120, 1956–1966
2-ovinen sedan, P130, 1961–1970
5-ovinen farmari, P220, 1962–1969
Tekniset tiedot

Pituus: 4 450 mm
Leveys: 1 620 mm
Akseliväli: 2 600 mm
Tekniset tiedot > Moottorit

1,6 B16A (1 583 cm3) - 44 kW (60 hv) @ 4 500 r/min (1957–1961)
1,6 B16B (1 583 cm3) - 55 kW (75 hv) @ 5 500 r/min (1957–1961)
1,8 B18A (1 778 cm3) - 55 kW (75 hv) @ 4 500 r/min (1961–1966)
1,8 S (1 778 cm3) - 66 kW (90 hv) @ 5 500 r/min (1961–1965)
1,8 S (1 778 cm3) - 70 kW (95 hv) @ 5 500 r/min (1965–1970)
2,0 B20A (1 968 cm3) - 66 kW (90 hv) @ 4 800 r/min (1968–1970)
Tekniset tiedot > Vaihteistot

Manuaalivaihteistot:
H6 3-vaihteinen, synkronoimaton 1. vaihde (1957–1958)
M4 4-vaihteinen (1958–1960)
M30 3-vaihteinen (1961–1968)
M31 3-vaihteinen ylivaihteella (tyyppi D) (1961)
M40 4-vaihteinen (1961–1970)
M41 4-vaihteinen ylivaihteella (tyyppi D) (1961–1968) ja (tyyppi J) (1969–1970)
Automaattivaihteisto:
BW35 3-vaihteinen automaatti (1964–1968)
Kuvia

Farmarikorinen Volvo Amazon.
Kaksiovinen Volvo Amazon.
Aiheesta muualla

Kuvia tai muita tiedostoja aiheesta Volvo Amazon Wikimedia Commonsissa
Volvo Amazon Picture Gallery
Autowiki - Volvo Amazon
Volvo
| --- | --- |
Henkilöautot:   Amazon  140  164  240  262C  340 ja 360  440 ja 460  480  66  740 ja 760  780  850  940 ja 960  C30  C40  C70  P1800  P1900  PV544  S40 ja V40  S40 ja V50  S60  S70  S80  S90 ja V90 (2016)  V40 (2012)  V60  V70  ÖV4  XC40  XC60  XC90 
Kuorma-autot:   FH  FL  FM  FMX 
Linja-autot:   7000  7700  7700LA  8500  8700  8900  9700  9900  City L 
Muuta:   SIPS  WHIPS  ROPS  Volvo SPA -pohjalevy  Volvo P2 -pohjalevy  Volvo P80 -pohjalevy  Ford C1 -pohjalevy  Ford EUCD -pohjalevy  CMA-pohjalevy  Gunnar Andersson  Carrus Delta  Pehr G. Gyllenhammar  Volvo BM  Volvo BM Valmet  Volvo C300-sarja
Má vlast

Má vlast (tšek. Kotimaani) on kokoelma kuudesta sinfonisesta runosta jonka on säveltänyt tšekkiläinen säveltäjä Bedřich Smetana vuosien 1874 ja 1879 välillä. Näissä runoissa Smetana yhdisti Franz Lisztin sävelrunon muodon kansallismielisen musiikin ihanteiden kanssa, joka oli suosittua 1800-luvun loppupuolella. Jokainen runo kuvaa jotakin tiettyä puolta Böömin maaseudusta, historiasta tai legendoista.
Kokoelman osat ovat:
Vyšehrad – historiallinen linna, joka oli Böömin muinaisten kuninkaiden tukipaikka.
Vltava – kuvaus Vltava- eli Moldau-joesta, sarjan tunnetuin ja suosituin osa.
Šárka – böömiläinen sankaritar, joka voitti ritari Ctiradin.
Z českých luhů a hájů (Böömin kedoilta ja lehdoista) – idyllinen maalaiskuvaus.
Tábor – hussilaisten linna.
Blaník – vuori, jolla hussilaiset poltettiin ja jolla he odottavat ylösnousemusta.
Mustakulmaharlekiini

| Mustakulmaharlekiini |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Harlekiinit Eurylaimidae
Suku::  Serilophus
Laji::  lunatus
Kaksiosainen nimi
 Serilophus lunatus  (Gould, 1834) 
Katso myös
   Mustakulmaharlekiini Wikispeciesissä   Mustakulmaharlekiini Commonsissa 
Infobox OKNimi-testi OKIUCN-testi OK: 
Mustakulmaharlekiini (Serilophus lunatus) on harlekiinien heimoon kuuluva varpuslintu.
Levinneisyys

Mustakulmaharlekiinia tavataan laajalla alueella Kaakkois-Aasiassa. Sitä on kuvattu harvinaisesta paikallisesti yleiseksi. Sen kannankehitys on laskeva, mutta lajin ei uskota vielä olevan vaarassa ja se on luokiteltu elinvoimaiseksi.
XL Recordings

| XL Recordings |
| --- | --- |

Emoyhtiö:  Beggars Group
Perustettu:  1989
Perustajat:  Nick Halkes, Tim Palmer, Richard Russell
Tyylilajit:  useita
Kotimaa:  Yhdistynyt kuningaskunta
Sijainti:  Lontoo
Kotisivu
Infobox OKNimi-testi OK: 
XL Recordings on brittiläinen itsenäinen levy-yhtiö, jonka Nick Halkes, Tim Palmer ja Richard Russell Beggars Banquet Recordsin kanssa perustivat vuonna 1989. Levy-yhtiö julkaisi tällöin pääasiassa rave- ja dance-musiikkia.
Radioheadin keulahahmo Thom Yorke julkaisi soololevynsä The Eraserin XL:n kautta heinäkuussa 2006. Myös Radioheadin albumit In Rainbows (2007) ja A Moon Shaped Pool julkaistiin XL:n kautta. Yhtiö osti oikeudet myös Radioheadin EMI:lle vuosina 1993–2003 levyttämiin albumeihin.
Yhtyeitä

1990-luvun lopulla XL:n musiikkityyli laajeni toisiin genreihin kuten freak-folkiin, vaihtoehtorockiin ja hip hopiin. Levy-yhtiölle levyttäneitä artisteja ovat muun muassa:
Adele
Basement Jaxx
be your own PET
Cajun Dance Party
Devendra Banhart
Dizzee Rascal
Jack Peñate
Kicks Like a Mule
Kid Harpoon
Lemon Jelly
M.I.A.
Peaches
The Prodigy
Radiohead
Ratatat
RJD2
Sigur Rós
Tapes ’n Tapes
Thom Yorke
To My Boy
Vampire Weekend
Various
The White Stripes
Aiheesta muualla

XL Recordingsin viralliset kotisivut
Wilsonin tauti

Wilsonin tauti eli hepatolentikulaarinen degeneraatio on autosomaalinen resessiivisesti periytyvä sairaus, jonka esiintyvyys on noin 1:30 000. Sen keskeinen piirre on kuparin kertyminen kudoksiin, mikä ilmenee neurologisina oireina ja maksasairautena. Heterotsygoottisten kantajien määräksi arvioidaan noin yksi 90:stä, mikä tarkoittaa, että yksi 90 ihmisestä kantaa tätä sairautta  sairastumatta itse. Sairastuneissa on tasavertaisesti niin miehiä kuin naisiakin, ja sitä esiintyy kaikkialla maailmassa.
Kuvaus

Wilsonin  taudin geeni (WND) on paikannettu kromosomiin 13 (13q14.3), ja sen vaikutukset ilmenevät erityisesti maksassa, munuaisessa ja istukassa, mutta vaikutuksia ilmenee myös sydämessä, aivoissa ja keuhkoissa, tosin paljon vähäisemmässä määrin. Tämä geeni ohjaa kuparin sitoutumista sappeen seruloplasmiiniproteiiniin sitoutuneena. Sappi on maksan tuottamaa nestettä, joka edistää ruoansulatusta.
Wilsonin tautia sairastavilla on WND:n mutaatio. Se estää kuparin poistumisen elimistöstä, niin että kupari kertyy maksaan ja vaurioittaa maksakudosta. Vaurioituneesta maksasta voi päästä kuparia takaisin verenkiertoon, niin että kuparia leviää koko elimistöön. Kuparimäärän äkillinen nousu aiheuttaa vaurioita munuaisissa, aivoissa ja silmissä. Hoitamattomana Wilsonin tauti voi aiheuttaa vakavia aivovammoja, maksavaurioita ja lopulta kuoleman.
Oireet

Oireet ilmaantuvat usein lapsena. Tyypillinen oire on Kayser-Fleischerin kehä (ruskea kehä silmän sarveiskalvolla). Muut oireet riippuvat siitä, esiintyykö vaurioita maksassa, veressä, keskushermostossa, virtsaelimissä vai lihaksissa ja luustossa. Monet oireet huomataan vain lääkärin tutkimuksissa, kuten maksan ja pernan turvotus, nesteen kertyminen vatsaonteloon, anemia, verihiutaleiden ja valkosolujen määrän vähäisyys veressä, aminohappojen, valkuaisen, virtsahapon ynnä virtsan hiilihydraatin kohonneet arvot sekä luiden pehmeneminen. Jotkut oireet ovat helpommin havaittavissa, kuten keltatauti, joka ilmenee silmien ja ihon kellastumisena. Muita oireita ovat maaninisuus, puhe- ja kieliongelmat, vapina käsissä ja käsivarsissa; lihasten jäykkyys.
Kliiniset oireet

Kliinisiä oireita ilmenee harvoin ennen viiden vuoden ikää, vaikka biokemialliset vauriot ovat synnynnäisiä. Keskimäärin maksan kuparin väkevöityminen saattaa olla lähes kaksikymmenkertainen normaalitasoon verrattuna, kun taas plasman keruloplasmiinimäärä on alle 30 prosenttia normaalista.
Oireiden havaitsemisikä näyttää riippuvan vaurioituneesta elimistön osasta. Noin puolet (40–50 prosenttia) potilaista saa ensin maksaoireita ja puolet (40–50 prosenttia) neurologisia oireita. Keskiarvoikä hepaattisille oireille on 10–14 vuotta, kun taas neurologisten oireiden huippu sijoittuu 19–22 vuoden ikään. Tautia havaitaan harvoin yli 40-vuotiailla.
Kupari ei siis tuhoudu luonnollisesti Wilsonin tautia sairastavalla, joten keho yrittää poistaa sitä suoraan virtsan ja ulosteen kautta. Kohonnut kupariarvo vuorokauden virtsakeräilyssä on eräs oire Wilsonin taudissa. Normaalin terveen ihmisen viitearvo on 0,24–0,47, kun taas Wilsonin tautia sairastavalla arvo voi olla 1,0–1,5. Arvo on eräässä tapauksessa ollut yli 6,5, mutta tässä tapauksessa ei ole ollut akuuttia hengenvaaraa.[lähde? ]
Maksaoireet
Pitkäaikainen aktiivinen hepatiitti, joka voi johtaa maksakirroosiin
Äkillinen maksavaurio
Psykiatriset oireet
Kognitiivisten kykyjen heikentyminen
Maanisuus
Pakkoliikkeet
Neurologiset oireet
Haparointi
Jäykkyys
Vapina
Munuaiset
Munuaistiehyiden asidoosi
Munuaiskivet
Silmät
Kayser-Fleischerin kehä
Sydän ja verisuonet
Sydänlihassairaus
Rytmihäiriö
Diagnoosi

Wilsonin sairaus voidaan havaita kokeilla, joilla arvioidaan kuparin määrä veressä, sekä virtsan ja maksan tutkimuksilla. Silmän tarkastelussa voi näkyä Kayser-Fleischerin kehä, joskin sen puute ei sulje täysin pois Wilsonia.
Hoito

Sairautta hoidetaan elinikäisellä kelaatinmuodostajien käytöllä. Sellaisia ovat D-penisillamiini, lääkkeet, jotka edistävät kuparin poistumista kudoksesta. Potilaat tarvitsevat myös B6-vitamiinia, ja heidän on vältettävä kuparia ruokavaliossaan, mikä tarkoittaa sienien, pähkinöiden, suklaan, kuivattujen hedelmien, maksan ja äyriäisen karsimista ravinnosta. Ylimääräisen sinkin nauttiminen voi hidastaa kuparin imeytymistä suolistosta
Wilsonin tauti vaatii elinikäistä hoitoa. Jos häiriö on havaittu varhain ja sitä hoidetaan oikein, Wilsonin taudin perinnyt potilas voi nauttia terveestä elämästä siinä missä kuka tahansa.
Aiheesta muualla

Kysymyksiä ja vastauksia: Wilsonin tauti.
Kayser-Fleischerin kehä
Lintu lentää korkealla

| Lintu lentää korkealla Pekka Himanka |
| --- | --- | --- |

Studioalbumin tiedot
 Julkaistu: 1988
 Formaatti: LP
 Tyylilaji: iskelmä
 Kesto: 38.40
 Levy-yhtiö: omakustanne Warner Music Finland (2012)
Pekka Himangan muut julkaisut
| Rantasaunassa 1985 | Lintu lentää korkealla 1988 | Kuin tumma yö 1990 |
Lintu lentää korkealla on Pekka Himangan albumi vuodelta 1988.
Kappaleet

Luonasi oli aina niin ihanaa – 3.29
Onnen tähti – 2.49
Lintu lentää korkealla – 3.06
Maani tää – 3.19
Kaunis Natalia – 3.38
Lavasoittaja – 3.05
Jos jäät – 3.28
Kielletty rakkaus – 3.18
Liian vähän aikaa – 2.48
Kontulan kreivi – 3.43
Kaunis on luoksesi kaipuu – 2.38
Metsässä – 3.19
Aiheesta muualla

Lintu lentää korkealla itunes.apple.com -sivustolla
Mános Chatzidákis

| Mános Chatzidákis> Μάνος Χατζιδάκις |
| --- | --- |

Henkilötiedot
Syntynyt: 23. lokakuuta 1925 Xánthi, Kreikka
Kuollut: 15. kesäkuuta 1994 (68 vuotta) Ateena, Kreikka
Kansalaisuus:  kreikkalainen
Ammatti:  säveltäjä, muusikko
Muut tiedot
 Nimikirjoitus
Aiheesta muualla
Kotisivu
Mános Chatzidákis (joskus Hadzidákis, kreik. Μάνος Χατζιδάκις, 23. lokakuuta 1925 Xánthi, Kreikka – 15. kesäkuuta 1994 Ateena) oli kreikkalainen säveltäjä, joka toi rebetiko-musiikin kansainväliseen tietoisuuteen. Hän sai vuonna 1961 Oscarin parhaasta elokuvasävelmästä tunnuslaulustaan elokuvaan Ei koskaan sunnuntaisin (pääosassa Melína Merkoúri).
Chatzidákis aloitti säveltämällä näyttämömusiikkia ja työskenteli 1960-luvulla tunnettujen elokuvaohjaajien kuten Elia Kazanin ja Jules Dassinin kanssa. Vuosina 1966–1972 hän asui ja työskenteli Yhdysvalloissa. Kreikan sotilasjuntan kaaduttua hän perusti vuonna 1975 oman tunnetun radio-ohjelman, jota esitettiin 1975-1981. Vuonna 1989 hän perusti oman orkesterin.
Elokuvamusiikkia

Stella (1955)
Aliki villikissa (To Xyló Vgíke apó ton Parádeiso, 1959)
Madalena (Mantaléna, 1960)
Ei koskaan sunnuntaisin (Poté tin Kyriakí, 1960)
Aliki laivastossa (I Alíki sto Naftikó, 1961)
300 spartalaista (The 300 Spartans, 1962)
Ateenan kaunotar (It Happened in Athens, 1962)
America America (1964)
Topkapi (1964)
Blue - hiljainen taistelija (Blue, 1968)
6 hurjaa (The Invincible Six, 1970)
Jalankulkija (Der Fußgänger, 1973)
Sweet Movie – makea kaunotar (Sweet Movie, 1974)
Haukkani Memed (Memed My Hawk, 1984)
Monique Pantel

Monique Pantel vuonna 2006.
Monique Pantel (11. joulukuuta 1932 – 7. huhtikuuta 2021) oli ranskalainen elokuvakriitikko ja toimittaja. Hän työskenteli RTL: ssä, France Interissä ja Europe 1:ssä.
Pantel kuoli 88-vuotiaana 7. huhtikuuta 2021.
Monique Zanetti

Monique Zanetti
Monique Zanetti (s. 1961) on ranskalainen ooppera- ja konserttilaulaja, joka on äänialaltaan sopraano.
Zanetti opiskeli Conservatoire à rayonnement régional de Metzissä ja yliopistossa, josta hän sai kandidaatin arvon musiikkitieteessä. Hän aloitti uransa Philippe Herreweghen johdolla La Chapelle Royalessa ja William Christien johdolla Les Arts Florissantsissa. Zanetti on esiintynyt muun muassa Wienn Musikvereinissa, Amsterdamin Concertgebouwissa, Teatro Colónissa, Opéra-Comiquessa ja Brooklyn Academy of Musicissa. Hän on tehnyt monia konserttikiertueita Ranskassa ja esiintynyt suurilla festivaaleilla kansainvälisesti. Zanetti on osallistunut sellaisten säveltäjien kuin Jean-Baptiste Lullyn, Marc-Antoine Charpentierin, Henry Purcellin ja Claudio Monteverdin barokkioopperoiden tuotantoihin. Vanhan musiikin lisäksi Zanetti on esiintynyt muun muassa Figaron häissä (Wolfgang Amadeus Mozart), The Mediumissa (Gian Carlo Menotti), Wertherissä (Jules Massenet), Pelléas et Mélisandessa (Claude Debussy) ja Béatrice et Bénédictissa (Hector Berlioz). Zanetti on esiintynyt Herreweghen ja Christien lisäksi muiden muassa Christophe Rousset'n, Martin Gesterin, Jean-Claude Malgoiren, Gustav Leonhardtin ja Jérôme Correasin johdolla.
Yksinlauluohjelmiston tulkitsijana Zanetti on esiintynyt sellaisten pianistien ja fortepianistien kuin Patrick Cohenin, Jean-Efflam Bavouzet'n ja Alain Planèsin kanssa. Hän on pitänyt mestarikursseja barokkimusiikista Ranskassa ja ulkomailla. Zanetti on osallistunut kymmeniin albumeihin levytysuransa aikana.
Yhteiskäyttöauto

Uhaul Car Share -yhteiskäyttöautolle varattu pysäköintiruutu Kaliforniassa.
Yhteiskäyttöauto on auto, jonka omistaa yritys tai muu yhteisö, ja joka on yrityksen asiakkaiden tai yhteisön jäsenten käytettävissä. Yhteiskäyttöautoilu eroaa perinteisestä autonvuokrauksesta siten, että yhteiskäytössä olevan auton voi vuokrata lyhyeksikin aikaa ja asiakas yleensä itse huolehtii omatoimisesti ohjeiden mukaan auton noudosta ja palautuksesta mihin vuorokauden aikaan tahansa. Yhteiskäyttöauton varaus ja auton ovien avaaminen sekä sulkeminen tehdään yleensä internetselaimella tai matkapuhelimella. Yhteiskäyttöautoja ei myöskään kustannusten pitämiseksi alhaisena yleensä pestä tai puhdisteta joka asiakkaalle. Autot ovat usein myös hajasijoitettuna käyttäjien lähelle.
Yhteiskäyttöauto eroaa oman auton käytöstä lähinnä kustannuksien osalta. Omistava tai operoiva yritys huolehtii auton huolloista, vakuutuksista, renkaan vaihdoista yms. Asiakas maksaa ainoastaan käytöstä. Osalla palveluntarjoajista myös polttoaine ja auton vapaa pysäköinti vuokrauksen aikana esim. pääkaupunkiseudun asukaspysäköintialueilla sisältyy hintaan.
Yhteiskäyttöauto voi olla myös kimppa-auto, jonka omistavat yksityishenkilöt, jotka jakavat ajoneuvon keskenään vastikkeetta tai vastikkeellisesti. Vastikkeellista kimppa-autoilua kutsutaan vertaisvuokraukseksi.
Yhteiskäyttöautot Suomessa

Suomessa yhteiskäyttöautoja tarjoavat tällä hetkellä 24Rent, Omago, Greenmobility, Japster ja City Car Club Oy. Pisin historia on City Car Clubilla, jolla tosin on enää muutama auto ajossa. Vertaisvuokrausta eli yksityisten ihmisten välistä yhteiskäyttöpalvelua tarjoaa tällä hetkellä Tanskalainen Gomore. Kaksi suurinta toimijaa tällä hetkellä ovat 24 Rent ja Omago. Automäärällisesti 24 Rentillä on noin 400 autoa. Omagolla autoja on noin 300 kappaletta. Yhteiskäyttöautot voivat sijaita tienvarressa tai esimerkiksi taloyhtiössä.
Vuodesta 2019 lähtien yhteiskäyttöautoja taloyhtiöihin, yrityksiin, kaupungeille ja suoraan yksityishenkilöille Omago Alueautomallilla on toimittanut myös Oulusta lähtöisin oleva Omago Oy. Omagolta löytyy autoja ympäri Suomea. Omagolla oli autoja ajossa kesäkuussa 2022 yhteensä 200 kappaletta.
Kansainvälisen joukkoliikenneseminaarin yhteydessä Helsingissä toukokuussa 2007 saksalaisasiantuntija Michael Glotz-Richter esitteli Bremenissä vuodesta 1998 lähtien toiminutta yhteisautoyritystä Cambiota, jolla oli toukokuussa 2007 4 000 asiakasta. Yhteiskäyttöautojen laskettiin vähentäneen Bremenin keskustasta 900 henkilöautoa, joille maanalainen pysäköintialue maksaisi 7–18 miljoonaa euroa. Keskimäärin yhden yhteiskäyttöauton laskettiin korvaavan 4–8 yksityisautoa.
Päättyneitä yhteiskäyttöhankkeita

Pariisin kaupunki lopetti heinäkuun lopussa 2018 vuonna 2011 aloitetun Autolib-palvelun, jossa kirjautuneet käyttäjät saattoivat ottaa latauspisteiltä käyttöön pieniä sähkökäyttöisiä henkilöautoja ja maksaa palvelusta käytön mukaan. Autoja oli liikenteessä nelisen tuhatta ja käyttäjiä noin 150 000. Syinä lopettamiseen oli palvelun kalleus kaupungille ja autojen epäsiisti kunto. Käyttäjätutkimuksessa huomattiin myös, että yhteiskäyttöauto oli vaihtoehto pikemminkin metron käytölle kuin oman auton hankinnalle.
Ekorent operoi sähköautoja pääasiassa Helsingissä. Ekorent on sittemmin siirtynyt muille toimialoille ja lopettanut toimintansa Suomessa.
Drive-now toimi Helsingissä vuosina 2018–2020, mutta lopetti toimintansa kannattamattomana helmikuussa 2020.
Suomalainen Blox Car oli ennen Gomorea iso yhteiskäyttövuokrausta harjoittava toimija, mutta se ajautui konkurssiin vuonna 2022.
Suunnitteilla olevia yhteiskäyttöhankkeita

Autonvalmistaja Renault aikoo käynnistää yhteiskäyttöpalvelun Pariisissa syyskuussa 2018. Renaultin tarkoituksena on kasvattaa autojen lukumäärä kahteentuhanteen.
Autonvalmistaja Volkswagen aikoo käynnistää yhteiskäyttöpalvelun nimeltä WE Saksassa vuonna 2019. Sen jälkeen tarkoituksena on laajentua muihin Euroopan suurkaupunkeihin, Pohjois-Amerikkaan ja Aasiaan.
Aiheesta muualla

Kuvia tai muita tiedostoja aiheesta Yhteiskäyttöauto Wikimedia Commonsissa
Liikenne ja kestävä kehitys
| --- | --- |
Biopolttoaine:  bioetanoli • E85 • biodiesel • biokaasu
Uusiutuva energia:  aurinkovoima • aurinkokenno • tuulivoima • vesivoima • biomassa
Kemiallinen:  polttokenno • vetytalous • metanolitalous
Teemasivut:  Kestävä kehitys • Ympäristönsuojelu • Energia